

# Instrucțiuni pentru ofertanți

Prezenta secțiune detaliază formalitățile ce trebuie îndeplinite, modul în care operatorii economici trebuie să structureze informațiile ce urmează a fi prezentate pentru a răspunde cerințelor din Anunțul de participare, precizări privind garanțiile solicitate, modul în care trebuie întocmite și structurate Propunerea Tehnică și cea Financiară, criteriul de atribuire ce urmează a fi aplicat, precum și termenele procedurale ce trebuie respectate și căile de atac.

# INSTRUCȚIUNI PRIVIND GARANȚIILE SOLICITATE

* 1. **Garanția de bună execuție**

Cuantumul garanției de bună execuție reprezintă 5 % din prețul contractului (fără TVA) și se va constitui în conformitate cu prevederile art. 154 din Legea nr. 98/2016 cu modificările și completările ulterioare coroborate cu prevederile art. 40 din HG395/2016.

Ofertantul declarat castigator are obligatia de a constitui garantia de buna executie a contractului in conditiile de mai sus cel mai târziu în termen de 5 zile lucrătoare de la data semnării contractului, cu posibilitatea prelungirii acestui termen până la maxim 15 zile.

Garanția de Bună Execuție va fi irevocabilă și va prevedea că plata Garanției de Bună Execuție se va executa necondiționat, respectiv la prima cerere a Beneficiarului, pe baza declarației acestuia cu privire la culpa Prestatorului. Garanția de Bună Execuție a unei asocieri va fi emisă în numele asocierii.

Autoritatea contractantă va elibera/ restitui garanția de buna execuție conform prevederilor art. 1542 din Legea nr.98/2016 cu modificările și completările ulterioare.

# INSTRUCȚIUNI PRIVIND OFERTA

* 1. **Modul de prezentare a propunerii tehnice**

Propunerea tehnică va include:

1. Formularul de Propunere Tehnică (conform formularului pus la dispoziție de Autoritatea/entitatea contractantă – Formular nr.9) incluzând toate informațiile solicitate;
2. Graficul fizic de execuție.
3. Listele de cantități fără valori.

Ofertanții vor întocmi propunerea tehnică într-o manieră organizată, astfel încât aceasta să asigure posibilitatea verificării în mod facil a corespondenței cu cerințele/ specificațiile prevăzute în cadrul prezentei secțiuni, respectiv cu cele prevăzute în cadrul Caietului de sarcini și a documentelor anexate la acesta, care fac parte integrantă din documentația de atribuire.

Dacă oferta este depusă de o asociere de operatori economici, va fi prezentat Acordul de asociere (Formularul nr.2). Dacă pentru îndeplinirea cerințelor de calificare se apelează la susținerea unui terț va fi prezentat Angajamentul ferm privind susţinerea tehnică şi profesională a ofertantului (Formularul nr.3).

În redactarea ofertei, se va ține cont de respectarea legislației privind condițiile de mediu, sociale și cu privire la relațiile de muncă, sens în care va fi depus Formularul nr.5. Instituțiile competente de la care operatorii economici

„PNRR. Finanțat de Uniunea Europeană – UrmătoareaGenerațieUE”

https://mfe.gov.ro/pnrr https://[www.facebook.com/PNRROficial/](http://www.facebook.com/PNRROficial/)

pot obține informațiile detaliate privind obligațiile relevante din domeniile mediului, social si al relațiilor de munca sunt Ministerul Mediului, Apelor și Pădurilor si Ministerul Muncii și Protecției Sociale si de la Inspectoratele Teritoriale de Munca, respectiv si - site-ul: h ttp://[www.anpm.ro/web/guest/legislatie](http://www.anpm.ro/web/guest/legislatie) și

h ttps://[www.mmuncii.ro/j33/index.php/ro/legislatie/munca2/legislatia-muncii-relatii-de-munca.](http://www.mmuncii.ro/j33/index.php/ro/legislatie/munca2/legislatia-muncii-relatii-de-munca)

Declarația privind asumarea clauzelor contractuale. Se va prezenta Formularul nr.6. Eventualele obiecțiuni f ață de clauzele contractuale vor fi prezentate sub forma solicitărilor de clarificări, Autoritatea Contractantă urmând s ă răspundă cu privire la acestea în termenul indicat în fișa de date a achiziției.

Având în vedere prevederile art. 217 alin. (6) din Legea 98/2016, operatorul economic trebuie sa elaboreze oferta în conformitate cu prevederile din documentatia de atribuire si sa indice motivat în cuprinsul acesteia care informatii din propunerea tehnica si/sau din propunerea financiara sunt confidentiale, clasificate sau sunt protejate de un drept de proprietate intelectuala. În conformitate cu prevederile art. I pct.1 din OUG nr.23/2020, informațiile indicate de operatorii economici ca fiind confidențiale, inclusiv secrete tehnice sau comerciale și elementele confidențiale ale ofertelor, trebuie să fie însoțite de dovada care le conferă caracterul de confidențialitate. In cazul in care se uzează de acest drept, se va completa și depune Declarația privind părțile confidențiale ale ofertei. Se va prezenta Formularul nr.8.

În cazul în care pe parcursul îndeplinirii contractului se constată faptul că nu sunt respectate elemente ale propunerii tehnice (sunt inferioare sau nu corespund cerințelor prevăzute în caietul de sarcini), autoritatea contractantă își rezervă dreptul de a denunța unilateral contractul ori de a solicita sistarea executării lucrărilor până la remedierea situației constatate.

# Modul de prezentare a propunerii financiare

Propunerea Financiară va cuprinde prețul total ofertat, valoare fără TVA care se completează în sistemul electronic SEAP rubrica special dedicată „*Oferta financiară*”, precum și următoarele documente:

1. Formularul de Propunere Financiară (conform formularului pus la dispoziție de autoritatea contractantă – formular nr.4), incluzând toate informațiile solicitate;
2. Documentele de fundamentare a prețului, dacă este cazul, respectiv Formularele F1, F2, F3 și C6 – C9 completate cu valori.
3. Graficul valoric.

Ofertantul va elabora propunerea financiară astfel încât aceasta să furnizeze toate informațiile necesare cu privire la diversele condiții financiare și comerciale legate de formarea prețului ofertat (cum ar fi prețuri unitare aplicabile, exprimate în Lei, fără TVA), astfel încât să se poată proba asigurarea realizării tuturor activităților, cel puțin la nivelul calitativ solicitat prin caietul de sarcini, în marja prețului ofertat.

Totodată, intră în obligația ofertanților să demonstreze, la prima cerere scrisă a comisiei de evaluare, faptul că au prevăzut în cadrul ofertei resurse financiare suficiente pentru a îndeplini toate activitățile ce trebuie întreprinse de aceștia pentru a-și îndeplini în mod corespunzător obligațiile în cadrul contractului.

Propunerea financiară are caracter obligatoriu, din punctul de vedere al conținutului pe toată perioada de valabilitate stabilită de către autoritatea/entitatea contractantă și asumată de ofertant. Cu excepția erorilor aritmetice, astfel cum sunt acestea definite la art. 134 alin. (10) din Anexa la H.G. nr. 395/2016/ art. 140 alin. (9) din Anexa la

H.G. nr. 394/2016, nu vor fi permise alte omisiuni, necorelări sau ajustări ale propunerii financiare. Prin erori aritmetice în sensul acestor dispoziții se înțeleg inclusiv următoarele situații: a) în cazul unei discrepante între prețul unitar și prețul total, va fi luat în considerare prețul unitar, iar prețul total va fi corectat în mod corespunzător; b) dacă există o discrepanță între litere și cifre, trebuie va fi luată în considerare valoarea exprimată în litere, iar valoarea exprimată în cifre va fi corectată corespunzător.

În vederea comparării unitare a ofertelor, se solicită ca toate preturile să fie exprimate în cifre cu cel mult două zecimale. Niciun fel de cereri și pretenții ulterioare ale ofertantului legate de ajustări de prețuri, determinate de orice

motive (cu excepția situațiilor prevăzute explicit în documentația de atribuire și/sau prin dispozițiile legale aplicabile), nu pot face obiectul vreunei negocieri sau proceduri litigioase între părțile contractante.

Lipsa formularului de oferta reprezintă lipsa propunerii financiare, respectiv lipsa actului juridic de angajare în contract, ceea ce atrage încadrarea ofertei în categoria ofertelor inacceptabile.

Ofertanții care in perioada de depunere nu au criptat oferta financiara nu pot fi evaluați de către autoritatea contractanta.

# Modul de prezentare a ofertei

Riscurile depunerii Ofertei, inclusiv forța majoră, sunt suportate de către Ofertant. Autoritatea/entitatea contractantă nu va lua în considerare nici o Ofertă întârziată sosită după termenul limită de depunere a Ofertelor, după cum este acesta specificat în Anunțul de achizitie corespunzător acestei proceduri.

În cazul în care Ofertantul este un Operator Economic Individual și reprezentantul care semnează Oferta este altul decât persoana desemnată ca împuternicită să reprezinte Operatorul Economic pentru scopul acestei proceduri, Ofertantul va prezenta o Împuternicire scrisă, care va include informații detaliate privind reprezentarea.

La transmiterea Ofertei în SEAP, separarea informațiilor tehnice de cele financiare și încărcarea lor în rubricile special dedicate este obligatorie.

**Perioada de valabilitate a Ofertei:** Oferta trebuie să fie valabilă pentru o perioadă de 120 zile de la termenul- limită de primire a Ofertelor- Perioada minimă pe parcursul căreia Ofertantul trebuie să își mențină oferta.

În circumstanțe excepționale, înainte de expirarea perioadei de valabilitate a Ofertei, Autoritatea contractantă poate solicita Ofertanților să prelungească perioada de valabilitate a Ofertei, precum și, după caz, a garanției de participare.

În cazul în care un Ofertant nu se conformează acestei solicitări, Oferta sa va fi respinsă ca fiind inacceptabilă.

# Termenul-limită pentru primirea Ofertelor

Ofertele vor fi depuse nu mai târziu de data și ora menționate în Anunțul de achizitie publicat.

Ofertele depuse prin alte mijloace nu vor fi luate în considerare. Ofertele primite după termenul-limită de primire a Ofertelor nu vor fi luate în considerare.

Autoritatea contractantă poate prelungi termenul limită pentru primirea Ofertelor. În acest caz, toate drepturile și obligațiile stabilite anterior pentru Autoritatea contractantă și pentru Ofertanți vor fi extinse până la noul termen.

# Accesarea/ deschiderea Ofertelor

Nerespectarea instrucțiunilor, neprezentarea informațiilor solicitate completate în mod corespunzător si/sau transmiterea documentelor într-o formă improprie care face imposibila vizualizarea conținutului acestora sunt activități realizate pe riscul ofertantului, iar eșecul de a depune o ofertă care să nu îndeplinească cerințele minime si obligatorii de calificare si instrucțiunile de prezentare/completare a documentelor indicate prin prezenta documentație poate conduce la respingerea ofertei ca fiind inacceptabilă/ neconformă/neadecvată, cu aplicarea în mod corespunzător a dispozițiilor legale incidente. Ofertanții trebuie să transmită o oferta completă pentru toate activitățile ce fac obiectul acestui contract.

Ofertanții poartă exclusiv răspunderea pentru examinarea cu atenția cuvenită a documentației de atribuire, inclusiv a oricărei clarificări aduse documentației de atribuire în timpul perioadei de pregătire a ofertei prin răspunsurile autorității/entității contractante la solicitările de clarificări, precum si pentru obținerea tuturor informațiilor necesare cu privire la orice fel de cerințe/condiții si obligații care pot afecta în vreun fel valoarea, condițiile stabilite, natura/conținutul ofertei si/sau execuția contractului.

Niciun cost suportat de operatorul economic pentru pregătirea si depunerea ofertei nu va fi rambursat. Toate aceste costuri vor fi suportate integral de către ofertanți, indiferent de rezultatul aplicării procedurii de atribuire.

Prin depunerea unei oferte, ofertantul acceptă în prealabil condițiile generale si particulare care guvernează viitorul contract de achiziție publică/sectorială, după cum sunt acestea prezentate în documentația de atribuire, ca

fiind singura bază de desfășurare a acestei proceduri de atribuire, indiferent de situația ori de condițiile proprii ale ofertantului.

Prezumția de legalitate si autenticitate a documentelor prezentate: ofertantul își asumă răspunderea exclusivă pentru legalitatea si autenticitatea tuturor documentelor prezentate.

# INSTRUCȚIUNI PRIVIND CRITERIUL DE ATRIBUIRE

Pentru determinarea ofertei celei mai avantajoase din punct de vedere economic, Autoritatea contractantă aplica următorul criteriu de atribuire:

|  |  |  |
| --- | --- | --- |
| **Criteriul de atribuire utilizat pentru atribuirea acestui contract** | | |
| ***Opţiuni conform art. 156, alin. (1) din Legea 98/2016*** | **Opțiunea selectată** | **Justificarea opţiunii selectate** |
| Preţul cel mai scăzut | ***X*** | Autoritatea contractantă a optat pentru criteriul de atribuire ” Preţul cel mai scăzut” conform Legii nr. 98/2016 cu modificările și completările ulterioare.  Valoare estimată a achiziției nu depășește pragurile indicate la art. 7 alin.5 din Legea nr. 98/2016 cu modificările și completările ulterioare.  Achiziția nu comportă elemente care se încadrează  în categoria achizițiilor verzi. |
| Costul cel mai scăzut |  |
| Cel mai bun raport calitate-preţ |  |
| Cel mai bun raport calitate-cost |  |

Clasamentul Ofertelor va fi stabilit în ordinea crescătoare a punctajului.

# TERMENE PROCEDURALE

* 1. **Termenul de răspuns la solicitările de clarificări privind documentația de atribuire**

Operatorii economici interesați au dreptul de a solicita clarificări sau informații suplimentare în legătură cu documentația de atribuire.

# 4.2 Termene procedurale de exercitare a căilor de atac

Persoana care se considera vatamata de un act al autoritatii contractante poate sesiza Consiliul National de Solutionare a Contestatiilor in termen de 8 zile începând cu ziua următoare trimiterii deciziei de atribuire a contractului către ofertanții/candidații interesați, prin orice mijloace de comunicare prevăzute de legislația privind achizițiile publice.

Pentru solutionarea contestatiei pe cale judiciara, persoana care se considera vatamata se poate adresa instantei de judecata competente, potrivit prevederilor art. 49 si urmatoarele din Legea nr. 101/2016, cu modificarile si completarile ulterioare.

# DISPOZIȚII FINALE

Specificațiile tehnice aferente caietului de sarcini reprezintă cerinte minimale referitoare la nivelul calitativ, tehnic si de performantă, scop în care solutiile ofertate în cadrul propunerii tehnice pot face referire la atingerea unor niveluri superioare.